stanford-oval/wikipedia huggingface dataset:
Frendit (2. tuotantokausi)

| Frendien 2>  tuotantokausi |
| --- | --- |
 

 
Alkuperämaa:   Yhdysvallat
Ikäraja:  
Esittäminen
Verkko:   NBC  MTV3, Sub
Ensimmäinen esitys:  1995-09-2121. syyskuuta 1995
Viimeinen esitys:  1996-05-1616. toukokuuta 1996
Esitysten määrä:  24
DVD- ja Blu-ray-julkaisu
 Yhdysvallat:  2002-09-033. syyskuuta 2002
 Eurooppa:  2000-05-2929. toukokuuta 2000
 Australia:  2006-10-044. lokakuuta 2006
Kaudet
 ← Edellinen 1. tuotantokausi Seuraava → 3. tuotantokausi
 Luettelo televisiosarjan Frendit jaksoista
Televisiosarjan Frendit 2. tuotantokausi esitettiin ensimmäisen kerran vuosina 1995–1996.
Gidi Gidi Maji Maji

Gidi Gidi Maji Maji on kenialainen hip hop -yhtye, jonka jäsenet ovat Gidi Gidi (oikealta nimeltään Joseph Ogidi) ja Maji Maji (oikealta nimeltään Julius Owino). Yhtye perustettiin vuonna 1999. Samana vuonna julkaistiin sen ensimmäinen single, Ting' Badi Malo. Yhtyeen esikoisalbumi, Ismarwa, ilmestyi vuonna 2000.
Gerald Edelman

| Gerald Edelman |
| --- | --- |
 Gerald M. Edelman vuonna 2010.
Henkilötiedot
Syntynyt: 1. heinäkuuta 1929 New York, New York
Kuollut: 17. toukokuuta 2014 (84 vuotta) La Jolla, Kalifornia
Koulutus ja ura
Väitöstyön ohjaaja:  Frederick Sanger
Tutkimusalue:  Biologia ja immunologia
Palkinnot:   Nobelin lääketieteen palkinto (1972)
Gerald Edelman (1. heinäkuuta 1929 New York, New York – 17. toukokuuta 2014 La Jolla, Kalifornia) oli yhdysvaltalainen, juutalaistaustainen biologi, joka sai lääketieteen Nobelin palkinnon vuonna 1972 immuunijärjestelmää koskevista tutkimuksistaan.
Edelmanin tunnetuimman väitteen mukaan mieli ja tietoisuus ovat kokonaan biologisia ilmiöitä, jotka ilmenevät monimutkaisina solujen prosesseina aivoissa, ja tietoisuuden ja älykkyyden kehittyminen voidaan selittää tyydyttävästi darwinilaisilla teorioilla. Tästä mielen teoriasta hän kirjoitti kolmiosaisen tieteellisen teoksen sekä yleistajuisemman kirjan Bright Air, Brilliant Fire: On the Matter of the Mind.
Nobelin palkinnon hän sai kuitenkin vasta-ainemolekyylejä koskevista tutkimuksistaan.
Gideon Ståhlberg

Gideon Ståhlberg
Gideon Ståhlberg (1908–1967) oli ruotsalainen shakin suurmestari. Hän nousi kuuluisuuteen voittaessaan ottelut tähtipelaaja Rudolf Spielmannia ja Aron Nimzowitschia vastaan vuonna 1935. Ståhlberg voitti Ruotsin shakkimestaruuden vuonna 1927 ja Pohjoismaiden mestaruuden 1929, 1938 ja 1939. Ståhlberg osallistui myös shakkiolympialaisiin ja haastajaturnauksiin sekä pelasi useita turnauksia Latinalaisessa Amerikassa.
Ståhlberg julkaisi useita kirjoja, joista jotkut alun perin espanjaksi.
I kamp med världseliten (1948, 1958);
Schack och schackmästare (1937, 1959);
Strövtåg i schackvärlden
Say Lou Lou

| Say Lou Lou |
| --- | --- |
 Say Lou Lou esiintymässä Hampurissa vuonna 2014.
Tiedot
Toiminnassa:  2012–
Tyylilaji:  dream pop, synthpop
Jäsenet:  Elektra Kilbey-Jansson Miranda Kilbey-Jansson
Levy-yhtiö:  Kitsuné Downtown Columbia Cosmos
Aiheesta muualla
Kotisivut
Infobox OKNimi-testi OK: 
Say Lou Lou (aikaisemmin Saint Lou Lou) on kaksoissisarista koostuva duo, joiden juuret tulevat Australiasta ja Ruotsista. Miranda Anna ja Elektra June Kilbey-Jansson (s. 7. kesäkuuta 1991) ovat australialaisen yhtyeen The Churchin päälaulajan Steve Kilbeyn tyttäriä. He varttuivat Australiassa sekä Ruotsissa.
Dream popina pidetty duo julkaisi ensimmäisen singlensä vuonna 2012 ennen oman levy-yhtiönsä à Deux perustamista vuonna 2013.
Vuosien 2012 ja 2014 välillä Say Lou Lou julkaisi viisi singleä ja heidän esikoisalbuminsa Lucid Dreaming julkaistiin 23. helmikuuta 2015 Skandinaviassa ja 6. huhtikuuta 2015 muualla.
Diskografia > Albumit

| Nimi | Albumin tiedot | Listasijoitus> Sverigetopplistan |
| --- | --- | --- |
| Lucid Dreaming |  Julkaistu: 23. helmikuuta 2015  Levy-yhtiö: à Deux, Cosmos  Formaatti: CD-levy, vinyylilevy, digitaalinen lataus | 49. |
| Immortelle |  Julkaistu: 21. syyskuuta 2018  Levy-yhtiö: à Deux  Formaatti: CD-levy, vinyylilevy, digitaalinen lataus | — |
Diskografia > Singlet

| Nimi | Vuosi | Albumi |
| --- | --- | --- |
| ”Maybe You” | 2012 | Ei albumilla julkaistu single |
| ”Julian” | 2013 | Lucid Dreaming |
| ”Better in the Dark” | 2013 | Ei albumilla julkaistu single |
| ”Everything We Touch” | 2014 | Lucid Dreaming |
| ”Games for Girls”   (Hans-Peter Lindstrømin kanssa) | 2014 | Lucid Dreaming |
| "Nothing but a Heartbeat" | 2015 | Lucid Dreaming |
| ”Blue on Blue” | 2015 | Ei albumilla julkaistu single |
| ”Hard for a Man” | 2015 | Lucid Dreaming |
| ”Stayin’ Alive” | 2016 | Ei albumilla julkaistu single |
| ”Ana” | 2018 | Immortelle |
| ”Golden Child” | 2018 | Immortelle |
| ”The Look of Love” | 2019 |  |
| "Waiting for a Boy" | 2023 |  |
| "You're The One" | 2023 |  |
Diskografia > Musiikkivideot

| Nimi | Vuosi | Ohjaaja(t) |
| --- | --- | --- |
| ”Maybe You” | 2012 | Philippe Tempelman |
| ”Julian” | 2013 | Philippe Tempelman |
| ”Better in the Dark” | 2013 | Magnus Härdner |
| ”Everything We Touch” | 2014 | Jesse John Jenkins |
| ”Games for Girls” | 2014 | Dimitri Basil |
| ”Nothing but a Heartbeat” | 2015 | Joanna Nordahl |
| ”Blue on Blue” | 2015 | Philippe Tempelman |
| ”Golden Child” | 2018 | Laura Gorun ja Dimitri Basil |
| ”The Immortelle Manifesto” | 2018 | Philippe Tempelman |
| ”The Look of Love” | 2019 | Zoe Chait |
Aiheesta muualla

Kuvia tai muita tiedostoja aiheesta Say Lou Lou Wikimedia Commonsissa
Geofysiikan seura

| Geofysiikan seura |
| --- | --- |
Perustettu:  1926
Tyyppi:  tieteellinen yhdistys
Jäsenet:  noin 220
Puheenjohtaja (2017):  Mirjam Bilker-Koivula
Kattojärjestö:  European Meteorological Society; Tieteellisien seurain valtuuskunta
Aiheesta muualla
Sivusto
Infobox OKNimi-testi OK: 
Geofysiikan seura r.y. on vuonna 1926 perustettu geofysiikan alan tutkimusta edistävä ja alan henkilöiden yhdyssiteenä toimiva suomalainen tieteellinen yhdistys. Geofysiikan aihepiirejä ovat maa, vesi, ilma ja lähiavaruus. Seura järjestää kaikille avoimia esitelmätilaisuuksia kuukausikokoustensa yhteydessä ja julkaisee vertaisarvioiduista tieteellisistä artikkeleita Geophysica-lehden muodossa. Joka toinen vuosi yhdistys järjestää 2-3-päiväisen tieteellisen Geofysiikan Päivät -kokouksen.
Geofysiikan seura kuuluu alansa suomalaisena jäsenjärjestönä Euroopan meteorologiseen yhdistykseen (EMS). Yhdistys kuuluu myös Tieteellisten seurain valtuuskuntaan. Lisäksi Geofysiikan seura edustaa suomalaisia geofysiikan ja meteorologian toimijoita (WCRP-kansalliskomitea) Maailman ilmatieteen järjestön (WMO), Kansainvälisen tiedeneuvoston (ICSU) ja Unescon Hallitustenvälisen meritieteellisen komission (IOC, Intergovernmental Oceanographic Commission) yhteisessä Maailman ilmastotutkimusohjelmassa (World Climate Research Programme). Seuran Geodeettis-geofysikaalinen kansalliskomitea pitää puolestaan yhteyttä Kansainväliseen geodeettis-geofysikaaliseen unioniin (International Union of Geodesy and Geophysics, IUGG).
Palmén-mitali

Palmén-mitali on Geofysiikan seuran neljän vuoden välein myöntämä ansiomitali. Akateemikko, meteorologian professori Erik Palménin mukaan nimetty tunnustus annetaan ansiokkaasta toiminnasta geofysiikan alalla. Hopeisen mitalin ovat saaneet:
| Nro | Palkinnon saaja | Ajankohta | Geofysiikan ala |
| --- | --- | --- | --- |
| 1. | Erik Palmén | 15.10.1968 | Meteorologia (akateemikko, Helsingin yliopiston meteorologian professori) |
| 2. | Lauri Vuorela | 21.11.1972 | Meteorologia (Helsingin yliopiston meteorologian professori, Ilmatieteen laitoksen ylijohtaja) |
| 3. | Heikki Simojoki | 27.1.1976 | Hydrologia (Helsingin yliopiston geofysiikan professori) |
| 4. | Tauno J. Kukkamäki | 26.9.1978 | Geodesia (Geodeettisen laitoksen professori ja johtaja) |
| 5. | Erkki Palosuo | 13.12.1983 | Oseanografia (Merenkulkulaitoksen jääpalvelun johtaja, Helsingin yliopiston geofysiikan professori) |
| 6. | Heikki Korhonen | 20.12.1988 | Seismologia (Helsingin yliopiston Seismologian laitoksen johtaja, professori) |
| 7. | Eero Holopainen | 11.5.1993 | Meteorologia (Helsingin yliopiston meteorologian professori, Suomen Akatemian tutkimusprofessori) |
| 8. | Christian Sucksdorff | 15.9.1998 | Geomagnetismi (Ilmatieteen laitoksen osastopäällikkö, professori) |
| 9. | Juhani Oksman | 15.5.2001 | Avaruusgeofysiikka (Oulun yliopiston sähkötekniikan professori ja rehtori, Suomen Akatemian tutkimusprofessori) |
| 10. | Sven-Erik Hjelt | 19.5.2005 | Sähkömagnetismi (Oulun yliopiston geofysiikan professori) |
| 11. | Juhani Kakkuri | 13.5.2009 | Geodesia (Geodeettisen laitoksen ylijohtaja) |
| 12. | Risto Pellinen | 21.5.2013 | Avaruusgeofysiikka (Ilmatieteen laitoksen avaruustutkimuksen professori) |
| 13. | Kimmo Kahma | 18.5.2017 | Merentutkimus (Ilmatieteen laitoksen tutkimusprofessori) |
| 14. | Hannu Koskinen | 5.5.2022 | Avaruusgeofysiikka (Helsingin yliopiston avaruusfysiikan professori) |
Gidon Kremer

| Gidon Kremer |
| --- | --- |

Henkilötiedot
Syntynyt: 27. helmikuuta 1947 (ikä 77)
Muusikko
Tyylilajit:  länsimainen taidemusiikki ja taidemusiikki 
Soittimet:  Viulu
Levy-yhtiöt:  Deutsche Grammophon Melodija, ECM, Philips Decca.
Aiheesta muualla
www.gidonkremer.net
  [ Muokkaa Wikidatassa ] [ ohje ]  
Gidon Kremer (latv. Gidons Krēmers; s. 27. helmikuuta 1947 Riika) on latvialainen viulisti ja kapellimestari. Gidon Kremer on sukujuuriltaan saksanjuutalainen.
Kremer aloitti viulunsoiton nelivuotiaana, ja hänen opettajinaan toimivat aluksi hänen isänsä ja isoisänsä, jotka molemmat olivat ammattiviulisteja. Hän jatkoi opintojaan Riian musiikkikoulussa ja Moskovan konservatoriossa David Oistrahin johdolla. Vuonna 1967 hän sai kolmannen palkinnon kuningatar Elisabetin viulukilpailussa Brysselissä ja vuonna 1970 hän voitti kansainvälisen Tšaikovski-viulukilpailun Moskovassa. Kremer on perustanut Lockenhausiin Itävaltaan kamarimusiikkifestivaalin, joka on vuodesta 1992 ollut nimeltään Kremerata Musica. Vuonna 1996 hän perusti myös kamariorkesterin Kremerata Baltican.
Kremer on tunnettu laajasta ohjelmistostaan, joka sisältää musiikkia Johann Sebastian Bachista aina nykysäveltäjiin, kuten Kaija Saariahoon, jonka viulukonserton Graal theatre Kremer kantaesitti. Kremer on levyttänyt myös muun muassa Astor Piazzollan, Philip Glassin, Alfred Schnittken ja Arvo Pärtin musiikkia. Kremer levyttää Deutsche Grammophon -levy-yhtiölle mutta on julkaissut levyjä myös Melodija-, ECM-, Philips- ja  Decca-levymerkillä.
Sean Dunphy

Sean Dunphy (30. marraskuuta 1937 Whitehall, Dublin, Irlanti – 17. toukokuuta 2011 Baldoyle, Dublinin kreivikunta, Irlanti) oli irlantilainen laulaja. Dunphy tuli tunnetuksi 1960-luvulla Sean Dunphy and The Hoedowners -yhtyeen solistina. Yhtye levytti vuosina 1966–1973 useita menestyskappaleita, joukossa Irlannin singlelistan kärkeen nousseet Lonely Woods of Upton (1969) ja When The Fields Were White With Daisies (1969).
Dunphy valittiin Irlannin euroviisukarsinnassa 1967 maan edustajaksi kyseisen vuoden Eurovision laulukilpailuun kappaleella If I Could Choose. Kansainvälisessä Eurovision laulukilpailussa Dunphy sijoittui toiseksi. Dunphy osallistui myös Irlannin euroviisukarsintaan 1969 kappaleella Paper Boats ja sijoittui tuolloin karsinnassa viidenneksi.
Diskografia > Albumit > Sean Dunphy and The Hoedowners -yhtyeessä

Ireland's Own (1968)
Sean Dunphy And The Hoedowners (1968)
The Best Of Sean Dunphy And The Hoedowners (1970)
Just Sean (1970)
Diskografia > Albumit > Sooloartistina

Fields Of Green & Skies Of Blue (1972)
Come Summertime (1973)
John Latchford Presents Sean Dunphy Favourites (1974)
Thru Old Ireland (1977)
Journey Thru' Ireland (1982)
Sean Dunphy's Ireland To Remember (1991)
Diskografia > Valikoidut singlet > Sean Dunphy and The Hoedowners -yhtyeessä

Wonderful World of My Dreams (1966) #3
Showball Crazy (1966) #2
4033 (1967) #17
If I Could Choose (1967) #2
Talking Love (1967) #13
Two Loves (1968) #2
Christmas Polka (1968) #2
Lonely Woods of Upton (1969) #1
When the Fields Were White with Daisies (1969) #1
The Old Fenian Gun (1970) #5
The Old Refrain (1970) #19
There's an Island in the Sun (1972) #10
Michael Collins (1972) #12
Pal of My Cradle Days (1973) #3
Diskografia > Valikoidut singlet > Sooloartistina

Santa Claus Is Coming Tonight (1977) #14
Rosie (1979) #30
George Simond

| Mitalit> Maa:   Yhdistynyt kuningaskunta. Olympialaiset .Miesten tennis | Mitalit> Maa:   Yhdistynyt kuningaskunta. Olympialaiset .Miesten tennis | Mitalit> Maa:   Yhdistynyt kuningaskunta. Olympialaiset .Miesten tennis | Maa:   Yhdistynyt kuningaskunta> .Miesten tennis |
| --- | --- | --- | --- |
|  Hopeaa | Lontoo 1908 | sisänelinpeli |  |
George Mieville Simond (23. tammikuuta 1867 Marylebone – 9. huhtikuuta 1941 Monte Carlo) oli brittiläinen tennispelaaja. Hän kilpaili vuoden 1908 kesäolympialaisissa Lontoossa ja sai siellä hopeaa sisänelinpelissä. Hän hävisi parinsa George Caridian kanssa loppuottelussa Arthur Gorelle ja Herbert Barrettille erin 2–6, 6–2, 3–6, 3–6.
First Day of My Life

| ”First Day of My Life” The Rasmus |
| --- | --- | --- |

Singlen tiedot
 Albumilta: Dead Letters
 Julkaistu: lokakuu 2003
 Tuottaja(t): Mikael Nord Andersson ja Martin Hansen
 Tyylilaji: alternative rock
 Kesto: 03.44
 Levy-yhtiö: Playground Music
The Rasmuksen muut singlet
| ”In My Life” 2003 | ”First Day of My Life” 2003 | ”Funeral Song (The Resurrection)” 2004 |
First Day of My Life on suomalaisen rockyhtye The Rasmuksen single. Se julkaistiin lokakuussa 2003 ja se on kolmas singleirrotus yhtyeen Dead Letters -albumilta. Suomen virallisella singlelistalla single oli parhaimmillaan neljännellä sijalla ja pysyi siellä kahdeksan viikkoa. Single menestyi kohtalaisesti myös muualla Euroopassa. First Day of My Life, kuten koko Dead Letters-albumi, nauhoitettiin Nord Studiosilla, Tukholmassa. Kappaleesta löytyy lisäksi akustinen versio In the Shadows -singleltä sekä brittiläistä radiokanavaa varten nauhoitettu versio Guilty-singleltä.
First Day of My Lifelle kuvattiin video Berliinissä, Saksassa ja sen ohjasi Sven Bollinger. Siinä yhtye soittaa kilpa-autoradalla ja matalassa vesialtaassa. Singlen kansikuva on otettu videon yhteydessä.
Kappalelistaus

First Day of My Life (3'44)
First Day of My Life - video
Frithiof Alarik Tawaststjerna

Frithiof Alarik Tawaststjerna (28. lokakuuta 1824 Tukholma – 7. toukokuuta 1896 Helsinki) oli Venäjän keisarillisessa armeijassa palvellut suomalainen kenraalimajuri.
Frithiof Alarik Tawaststjernan vanhemmat olivat Ruotsin armeijan insinöörijoukkojen majuri Jakob Johan Tawaststjerna ja Magdalena Christina Cairenius ja puolisot vuodesta 1857 Selma Vilhelmina Lucander (k. 1867) ja vuodesta 1868 Josefina Maria Laurell, professori Axel Adolf Laurellin tytär. Kenraali Carl Johan Tawaststjerna oli hänen veljensä ja asianjaja, raatimies ja pankkiiri Viktor Tavaststjerna hänen poikansa toisesta avioliitosta.
Frithiof Alarik Tawaststjerna opiskeli Helsingfors Lyceumissa 1835–1839. Vuonna 1843 hänet otettiin nuoremmaksi aliupseeriksi Henkivartioväen Suomen tarkk’ampujapataljoonan 3. komppaniaan. Saman pataljoonan 2. komppaniassa hänet ylennettiin vuonna 1845 alivänrikiksi ja  Suomen krenatööritarkk’ampujapataljoonan 2. komppaniassa vänrikiksi 1846 ja aliluutnantiksi 1849. Seuraavana vuonna Tawaststjerna siirrettiin adjutantiksi pataljoonan esikuntaan ja 1852 palvelukseen 4. komppaniaan. Vuonna 1854 hänet siirrettiin Henkivartioväen Suomen tarkk’ampujapataljoonan reservipuolipataljoonaan. Seuraavana vuonna Tawaststjerna ylennettiin luutnantiksi ja nimitettiin reservipuolipataljoonansa kasööriksi. Hänet ylennettiin alikapteeniksi saman vuoden lopulla ja siirrettiin pataljoonan 3. komppaniaan lokakuussa 1856.
Kapteeniksi ylennettynä Tawaststjerna määrättiin kesällä 1857 9. Viipurin ruotujakoiseen tarkk’ampujapataljoonaan, siirrettiin sieltä seuraavana talvena 5. Mikkelin ruotujakoisen tarkk’ampujapataljoonan 3. komppanian päälliköksi ja edelleen joulukuussa 4. Kuopion ruotujakoisen tarkk’ampujapataljoonan 2. Jyväskylän komppanian päälliköksi. Vuonna 1864 hänet määrättiin 3. Donin jalkaväkirykmenttiin, majuriksi hän yleni kesällä 1865. Vuonna 1866 Tawaststjerna nimitettiin Donin jalkaväkirykmentin tarkka-ampujien päälliköksi ja vuonna 1867 rykmentin 1. pataljoonan komentajaksi. Hänet ylennettiin everstiluutnantiksi marraskuussa 1867.
Vuonna 1869 Tawaststjerna määrättiin Kazanin sotasairaalan tarkastajaksi, vuonna 1872 hänet siirrettiin 4. Kaprion jalkaväkirykmenttiin ja sieltä seuraavana vuonna 3. Narvan, kenraalisotamarsalkka, ruhtinas Vorontsovin jalkaväkirykmenttiin. Syksyllä 1874 hänet nimitettiin Dmitrovskin sotilaspiirin päälliköksi, everstiksi hän yleni helmikuussa 1882.  Tawaststjerna määrättiin Helsingin sotasairaalan tarkastajaksi tammikuussa 1883, eron sotapalveluksesta hän sai kenraalimajurina toukokuussa 1887.
Tawaststjerna oli aatelissäädyssä edustaja valtiopäivillä 1888 ja 1894.
Frithiof Neovius

Kenraalimajuri Fritiof Alfred Neovius (1880–1881)
Frithiof Neovius (12. elokuuta 1830 Sortavala – 27. maaliskuuta 1895 Helsinki) oli suomalainen kadettikoulun johtaja ja valtiopäivämies, sotilasarvoltaan kenraaliluutnantti (1885).
Neoviuksen vanhemmat olivat Sortavalan kirkkoherra Johan Adolf Neovius ja tämän toinen puoliso Gustava Maria Charlotta Burgman. Hänen puolisonsa oli vuodesta 1854 Anna Natalie Geschwend. Frithiof Neoviuksen veli oli matemaatikko Edvard Engelbert Neovius.
Hän kävi Haminan kadettikoulun sekä Pietarin sota-akatemian 1849–1851. Hän toimi matematiikan ym. aineiden opettajana useissa Venäjän upseerikouluissa, hänet nimitettiin upseerikoulujen luokkatarkastajaksi 1863.  Neovius ylennettiin everstiksi v. 1866. Hänet nimitettiin 1871 Suomen kadettikoulun vt. johtajaksi ja ylennettiin kenraalimajuriksi ja vakinaistettiin Suomen kadettikoulun johtajaksi 1875. Hän ansioitui 14-vuotisen uransa aikana erityisesti kadettikoulun pedagogian kehittäjänä. Hän oli merkittävä myös Haminan sivistyselämän kannalta. Hän oli mukana perustamassa 1873 täysihoitolamuotoista tyttökoulua kannattanutta osakeyhtiötä ja 1876 reaalikouluosakeyhtiötä. Neoviuksen aloitteesta kaupunkiin perustettiin lastenkoti 1881 ja pian myös raittiusseura. Neovius ja lääkäri Robert Ek perustivat vuonna 1884 Fredrikshamns Tidning -sanomalehden.
Neovius oli porvarissäädyssä Haminan kaupungin edustajana valtiopäivillä 1882, 1885, 1888, 1891 ja 1894.
Frithiof Neoviuksen lapsia olivat toimittaja, Arvid Neovius arkkitehti Harald Leonard Neovius, pankinjohtaja Arthur Alfred Neovius ja kansanedustaja Dagmar Neovius.
George Shuba

George Shuba
George Shuba (13. joulukuuta 1924 Ohio – 29. syyskuuta 2014 Youngstown, Ohio) oli yhdysvaltalainen baseballpelaaja. Hän syntyi Ohiossa slovakialaiseen maahanmuuttajaperheeseen.
Shuba pelasi Brooklyn Dodgersissa vuosina 1948–1955.
George Smith (köydenvetäjä)

| Mitalit> Maa:   Yhdistynyt kuningaskunta.Miesten köydenveto. Olympialaiset  | Mitalit> Maa:   Yhdistynyt kuningaskunta.Miesten köydenveto. Olympialaiset  | Mitalit> Maa:   Yhdistynyt kuningaskunta.Miesten köydenveto. Olympialaiset  | Maa:   Yhdistynyt kuningaskunta> Miesten köydenveto. |
| --- | --- | --- | --- |
|  Hopeaa | Lontoo 1908 | joukkuekilpailu |  |
George Smith  (1876 Liverpool – 14. tammikuuta 1915 Liverpool) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa hopeaa saaneeseen Liverpool Police Team -joukkueeseen.
George Smith

George Smith -nimisiä henkilöitä ovat:
George Smith (1840–1876), brittiläinen assyriologi
George Smith (1876–1915), brittiläinen köydenvetäjä
George Albert Smith (1864–1951), brittiläinen keksijä
George Albert Smith (1870–1951), mormonikirkon presidentti 1943–1951
George E. Smith (s. 1930), yhdysvaltalainen fyysikko, Nobelin fysiikanpalkinnon saaja
George P. Smith (s. 1941), yhdysvaltalainen biokemisti, Nobelin kemianpalkinnon saaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”George Smith”, voi hakea sivunnimihaulla, laajalla sivunnimihaulla tai tekstihaulla.
Frendit (5. tuotantokausi)

| Frendien 5>  tuotantokausi |
| --- | --- |
 

 
Alkuperämaa:   Yhdysvallat
Ikäraja:  
Esittäminen
Verkko:   NBC   MTV3, Sub
Ensimmäinen esitys:  1998-09-2424. syyskuuta 1998
Viimeinen esitys:  1999-05-2020. toukokuuta 1999
Esitysten määrä:  24
DVD- ja Blu-ray-julkaisu
 Yhdysvallat:  2003-11-044. marraskuuta 2003
 Eurooppa:  2000-05-2929. toukokuuta 2000
 Australia:  2006-10-044. lokakuuta 2006
Kaudet
 ← Edellinen 4. tuotantokausi Seuraava → 6. tuotantokausi
 Luettelo televisiosarjan Frendit jaksoista
Frendien 5. tuotantokausi kulki Lontoosta Las Vegasiin, ja kummassakin päässä järjestettiin häät!
Kiitospäivämuisteloita

| --- | --- |
Tuotantokaudet :  Ensimmäinen kausi (Mistä kaikki alkoi)  ·  Toinen kausi  ·  Kolmas kausi  ·  Neljäs kausi  ·  Viides kausi  ·  Kuudes kausi  ·  Seitsemäs kausi  ·  Kahdeksas kausi  ·  Yhdeksäs kausi  ·  Kymmenes kausi (Loppu)
Hahmot :  Monica Geller  ·  Rachel Green  ·  Phoebe Buffay  ·  Joey Tribbiani  ·  Chandler Bing  ·  Ross Geller
Luojat :  David Crane  ·  Marta Kauffman
Musiikki:  ”I'll Be There for You”
Aiheeseen liittyvät artikkelit:  Joey  ·  Rachel-kampaus  ·  Central Perk
Geofyysillinen neuvottelukunta

Geofyysillinen neuvottelukunta oli aiemmin Suomessa valtion elin, joka koordinoi erilaisten virastojen toimintaa. Se perustettiin valtioneuvoston päätöksellä vuonna 1931.
Neuvottelukunnan kokoonpano

Geofyysillisen neuvottelukunnan muodostivat geodeettisen laitoksen, merentutkimuslaitoksen, meteorologisen keskuslaitoksen sekä tie- ja vesirakennushallituksen alaisen hydrografisen toimiston johtajat.
Neuvottelukunnan tehtävät

Geofyysillisen neuvottelukunnan tehtävänä oli tarpeen vaatiessa neuvotella kysymyksistä, jotka koskivat kahden tai useamman viraston toimialaa. Neuvottelukunnan puheenjohtajana toimivat vuorotellen virkaikänsä mukaan vuoden kerrallaan neuvottelukunnan jäsenet. Puheenjohtaja kutsui neuvottelukunnan kokoukseen, kun hän tai muu neuvottelukunnan jäsen katsoi kokouksen pitämisen tarpeelliseksi.
Santtu Karhu & Talvisovat

| Santtu Karhu & Talvisovat |
| --- | --- |
 Santtu Karhu & Talvisovat esiintymässä keväällä 2011.
Tiedot
Toiminnassa:  1989–n.1993, 1998−
Tyylilaji:  folk rock
Kotipaikka:   Petroskoi, Karjala
Laulukieli:  aunuksenkarjala
Jäsenet:  Santtu Karhu, laulu, mandoliini, lapsteel (aiemmin myös basso)   Fjodor Astašov, sähkökitara   Artjom Undalov, bassokitara   Andre Lukin, rummut  
Entiset jäsenet:  Arto Rinne, koskettimet, haitari, huuliharppu (1989–1993, 2001–2005)  Leo Sevets, jouhikko, viulu (1989–1990)  Pekka Vassiljev, rummut (1989–1993)  Aleksei Bronnikov, basso (1989–1990)  Mikko Suokas, basso (1991–1993)  Aleksandr Bykadoroff, urut (1991–1993)  Igor Sakharov, rummut (2001–2004)  Mikhail Kokharov, rummut (2004–2006)  Artiom Šulipa, rummut (2006–2007)  Arkadij Sokolov, lyömäsoittimet (2005–2008)  Jyra Dushevin (2007) 
Levy-yhtiö:  Hot Igloo, 2003–   EiNo, 1990–1991  
Aiheesta muualla
talvisovat.onego.ru
Infobox OKNimi-testi OK: 
Santtu Karhu & Talvisovat on livvin eli aunuksenkarjalan kielellä esiintyvä etnorockyhtye Petroskoista, Karjalan tasavallan pääkaupungista. Talvisovat yhdistelevät nykyaikaiseen rockiin perinteisiä karjalaisia elementtejä ja soittimia. Talvisovat syntyi 1980-luvun lopulla, kun Santtu Karhu ihmetteli, miksi virolaisilla on rockyhtyeitä, mutta vastaavassa asemassa olevilla  karjalaisilla ei.
Yhtyeen vaiheet

1980- ja 1990-lukujen taitteessa Talvisovat kiersi Suomea ja julkaisi muutaman single-levytyksen, jotka soivat Suomen radiokanavilla. Suomeen iski kuitenkin lama, eikä yhtye saanut levytyssopimusta. Yhtye turhautui, ja hanuristi Arto Rinne ja soittoniekka Aleksandr Bykadorov perustivat Myllärit-kansanmusiikiyhtyeen, johon Talvisovista liittyi vielä jouhikkotaituri Leo Sevets.
2000-luvun puolella Arto Rinne kuitenkin palasi takaisin Talvisopiin, ja yhtye koki uuden heräämisen. Heidän lisäkseen yhtyeessä soittavat venäläinen rumpali Igor Saharov ja maailman ainoaksi vepsäläiseksi sähkökitaristiksi mainittu Fjodor Astašov. Yhtye on kierrellyt Suomessa erityisesti kansanmusiikkitapahtumilla soittamassa.
Suomen konserteissaan yhtye on esittänyt kappaletta nimeltä "Suomi takaisin".